הודעת ארסיבו

ממוזער|שמאל|120px|ייצוג גרפי של הודעת ארסיבו - הניסיון הראשון של האנושות לתקשר עם ציוויליזציות חוצניות
**הודעת ארסיבו** (באנגלית: **Arecibo message**) היא מסר שנשלח לחלל באמצעות גל רדיו באפנון FM ממצפה ארסיבו בפוארטו ריקו ב-16 בנובמבר 1974. המסר נשלח לכיוון הצביר הכדורי M13 הנמצא במרחק של כ-25,000 שנות אור מכדור הארץ. המסר מורכב מ-1679 סיביות ושידורו ארך כ-3 דקות. ההודעה מסודרת ב-73 שורות ו-23 עמודות, שהם מספרים ראשוניים, ויוצרת את הייצוג הגרפי המובא כאן בצד שמאל.

דוקטור פרנק דרייק, כותב נוסחת דרייק, ניסח את ההודעה בעזרת קרל סייגן ומספר מומחים נוספים. המסר מורכב מ-7 חלקים מרכזיים:
# המספרים הטבעיים 1 עד 10.
# מספר אטומי של האטומים המרכיבים את ה-DNA.
# הנוסחה לסוכרים ולבסיסים של הנוקלאוטיד.
# מספר הנוקלאוטידים ב-DNA, והצגה גרפית של מבנה ה-DNA.
# תצוגה גרפית של דמות האדם, גובה האדם הממוצע וגודל האוכלוסייה האנושית בכדור הארץ.
# תצוגה גרפית של מערכת השמש.
# תצוגה גרפית של מצפה ארסיבו.

ההודעה צפויה להגיע לצביר בעוד כ-25,000 שנים, אז צפוי שכוכבי המערכת כבר לא יהיו במקומם הנוכחי. בשנת 1999 פורסם כי מטרתה המרכזית של ההודעה אינה יצירת קשר עם חיים תבוניים חיצוניים, אלא הפגנת היכולות של הציוד החדש.

## חלקי ההודעה והייצוג הגרפי שלהם
### המספרים הטבעיים מ-1 עד 10
Part 1 — The numbers from 1 to 10|שמאל
המספרים בבסיס בינארי:
 10 9 8 7 6 5 4 3 2 1
 ----------------------
 00 00 00 1 1 1 1 0 0 0
 10 00 00 1 1 0 0 1 1 0
 01 11 01 1 0 1 0 1 0 1
 X X X X X X X X X X
למספרים 8, 9 ו-10 ניתנו שתי עמודות.
סימן ה-X מפריד בין המספרים.

### המספר האטומי של האטומים המרכיבים את ה-[[DNA]]
Part 2 — The elements constituting DNA|שמאל

 H C N O P
 15 8 7 6 1
 ----------
 1 1 0 0 0
 1 0 1 1 0
 1 0 1 1 0
 1 0 1 0 1
 X X X X X

המספרים המופיעים הם 1, 6, 7, 8 ו-15 - המספרים האטומיים של היסודות מימן (H), פחמן (C), חנקן (N), חמצן (O) וזרחן (P) - המרכיבים את ה-DNA.

### הנוסחה לסוכרים ולבסיסים של ה[[נוקלאוטיד]]

שמאל

### מספר הנוקלאוטידים ב-DNA, והצגה גרפית של מבנה ה-DNA

Part 4 — The DNA double helix structure|שמאל

### תצוגה גרפית של דמות ה[[אדם]], גובה האדם הממוצע וגודל האוכלוסייה האנושית בכדור הארץ

הגרפיקה במרכז היא איור פשוט של בן אדם.

האלמנט משמאל (בתמונה) מציין את הגובה הממוצע של זכר בוגר בארצות הברית : 1.764 מ' (5 רגל 9.4 אינץ'). 

ערך זה מצוין על ידי ייצוג בינארי כתוב אופקית של המספר 14, אשר נועד להיות מוכפל באורך הגל של ההודעה (126 מ"מ); 14 × 126 = 1,764 מילימטרים.

האלמנט בצד ימין של התמונה מציין את גודל האוכלוסייה האנושית העולמית בשנת 1974, כ-4.3 מיליארד (שזה, במקרה, בטווח של 0.1% ממספר זוגות בסיסי ה-DNA שהוצעו לגודל הגנום האנושי קודם לכן בהודעה). במקרה זה, המספר מכוון בנתונים בצורה אופקית ולא אנכית. הסיבית של הספרה הזוטרה (Least Significant Bit) נמצאת בפינה השמאלית העליונה בתמונה, עם סיביות משמעותיות יותר ימינה ולמטה ממנה.Part 5 — Human form, the height and population of humans|שמאל

### תצוגה גרפית של [[מערכת השמש]]

פלוטו נפטון אורנוס שבתאי צדק מאדים כדור הארץ נגה כוכב חמה השמש

כוכבי הלכת לפי סידרם, כאשר השמש מסומנת כגדולה ביותר, וכדור הארץ מסומן בשורה מוגבהת, כדי לסמן מהיכן נשלחה ההודעה. כמו כן, דמות האדם שמעל מקטע זה נמצאת בדיוק מעל סימון כדור הארץ.

פלוטו מצוין בהודעה ככוכב לכת למרות היותו כוכב לכת ננסי לפי החלטה של ה-IAU, זאת מאחר שההודעה נשלחה לפני העברת ההחלטה בשנת 2006.

### תצוגה גרפית של מצפה ארסיבו

 Part 7 — The Arecibo radio telescope|שמאל

## תוכן ההודעה

## ראו גם
* אות ה"וואו!"
* דיסקית פיוניר
* תקליט הזהב של וויאג'ר
* עצם בלתי מזוהה (סרט, 2018)

## קישורים חיצוניים

* הסבר של ההודעה 

קטגוריה:מדעי החלל
קטגוריה:טכנולוגיה בחברה ובתרבות
קטגוריה:1974 בארצות הברית
קטגוריה:חיים מחוץ לכדור הארץ